作者：程节斋
词牌/韵律：沁园春

paragraphs: 髧彼两髦，未几见兮，突而弁兮。
记昔年犀玉，奇资秀质，今朝簪佩，丰颊修眉。
满面春风，一团和气，发露胸中书与诗。
人都羡，是君家驹子，天上麟儿。
画堂人物熙熙。
会簪履雍容举庆宜。
看筮日礼宾，陈锺列俎，三加致祝，一献成仪。
绿鬓貂蝉，朱颜豸角，早有君臣庆会期。
荣冠带，看绶悬若若，印佩累累。